Feeding Frenzy 2

Feeding Frenzy 2 (fon. Fiding Frenzi) je nastavak popularne igre Feeding Frenzy. Igru su proizveli PopCap Games i Game House, Inc. U novom izdanju ove igre unesene su mnoge stvari. Prije svega dvije izavačke kuće su se pobrinule oko kvalitetnijeg zvuka i grafike. Također su ubačene nove podmorske avanture i ribe pune raskošnih boja. Igra je ocjenjena među najpopularnijim arkadnim igrama u 2006. godini.

 Igra 

Igrač kretanjem miša kontroliše ribu kojom igra. Cilj igre je da riba kojom upravljate mora jesti ostale ribe i tako posatajati veća i jesti veće ribe krećući se po različitim mjestima, čuvajući se predatora. Feeding Frenzy 2 sadrži 60 novih nivoa u kojima osim podvodnog imate svijet na površini. Igra počinje sa leptir ribom zvanom Boris. Na kraju svakog nivoa dobijate pregled riba i insekata koje je riba pojela i stanje banke hrane i rang.

 Vodena takmičenja 
Na nekim nivoima igrač mora ili može da skače iznad vode, i da hvata određene insekte i bube koje žive uz vodu. Kako bi uhvatio insekte igrač mora koristiti power-up i tako skočiti na insekta. Igrač se može čak i okretati u zraku i postavljati rekorde u skoku. Ukoliko ne uhvatite nijednog insekta ili previše skočite ribi će se za kratko vrijeme zavrtiti u glavi i neće se moći kretati.

 Zona sumraka 

desno|298px|mini|Zona sumraka
U posljednim nivoima igre doći ćete u takozvanu "Midnight Zone" ili "Zonu sumraka". Zona sumraka je samo dno mora gdje je jako mračno pa tako da ribe i druga stvorenja svijetle. Ove nivoe ćete prelaziti sa Ediem (Riba svjetiljnjača) čija će svjetiljka osvjetljavati kretanje kroz mrak. Osim toga, riba Edie će morati jesti i planktone.

 Likovi u igri 

 Boris 

Boris je prvi lik s kojim ćete se upoznati. Boris je riba leptir. On živi u vodama Sandy Shoala, u prelijepoj Frenzy luci. S Borisom ćete igrati Vodeno Takmičenje.

 Layla 

Layla je drugi lik s kojim ćete se družiti. Ona pripada vrsti kraljevskih prugastih riba.

 Edie 

Edie je riba svjetljnjača i on se pojavljuje kao treći po redu lik. Sa Ediem ćete proživljavati avanture Zone sumraka.

 Peter 

Peter Pompano je četvrti lik s kojim ćete se susresti. On živi u Buccaneer Bayu.

 Harry 

Harry je peti lik iz ove igre. On mora skakati kako bi ulovio insekte i power-upove koji vise na balonu.

 Goliath 

Goliath je velika bijela ajkula i šesti lik iz igre. On može da pojede mnogo riba, prvu borbu ima sa Intruderom.

 Intruder 

Intruder je vanzemaljska riba i sedmi posljednji lik s kojim ćete se družiti. Igrač će morati voditi bitku svaka 3 nivoa nakon što se suoči sa njim prvi put. Igrač igra sa svih pet prošlih igrača i treba pojedinačno pobijediti Intrudera. Intrudera pobjedite tako što ga navedete na dubinske bombe koje padaju u more. Nakon što ga jedna pogodi iz njega izlaze 4 do 5 power-up gljiva koje mu smanjuju snagu sve dok je potpuno ne izgubi. Nakon što ga Boris pobjedi tada se igra završava. Zatim dolazi novi user na igri pod imenom "The Intruder" i daje vam mogućnost da sa njime pređete cijelu igru.

 Power-upovi 

 Svijetljeća munja je power-up koji povećava brzinu ribe.
 Gljiva: Ovaj power-up smanjuje bilo kojeg predatora većeg od ribe-igrača.
 Štit: Pomoću ovog power-upa možete se zaštiti od predatora ili bilo koje druge ribe.
 Sijalica: Sijalica osvjetljava čitavo polje za vrijeme igre u Zoni sumraka.
 1 UP: Ovaj power-up daje jedan dodatni život.

 Platforme 
Igra se može preuzeti sa interneta klikom ovdje, a igra iznosi ukopno 15,4 MB. Igra je dostupna za platforme:

PC
iPod
JAVA

 PC igra 

PC igra zahtijeva:
Windows 98/ME/2000/XP 
500 MHz ili brže 
128MB RAM 
DirectX 7.0 
Processor 1 GHz  
16 bits grafike sa 800 x 600 
Screen Rezolucije 32 bits

 Vanjski linkovi 

Službena web stranica
PopCap Games-Feeding Frenzy 2
Feeding Frenzy 2 na Game House-u
Feeding Frenzy 2 na Yahoo Games

Kategorija:Videoigre
Kategorija:Videoigre PopCapa